Cercetări poliţie

Un bărbat din orașul Solca a reclamat la poliţie că, în timp ce a fost plecat de la domiciliu (aproape o lună de zile), locuinţa i-a fost spartă de hoţi. Aceştia au furat centrala termică, dar şi alte bunuri, printre care un generator, elemenţii de calorifer, precum şi pomii fructiferi din livadă.

Păgubitul, Ioan G., în vârstă de 41 de ani, a declarat că a fost plecat de acasă în perioada 9 februarie - 4 martie a.c. și că s-a întors abia acum două zile, când a constatat că a avut „musafiri”.

„În cauză s-a întocmit dosar penal sub aspectul comiterii infracțiunii de furt calificat, cercetările fiind continuate în vederea identificării autorilor și recuperării prejudiciului”, se arată într-un comunicat al Inspectoratului de Poliţie Judeţean Suceava.